นายสุริยะใส กตะศิลา ผู้ประสานงานพันธมิตรประชาชนเพื่อประชาธิปไตย กล่าวว่า น.พ.พรหมินทร์ พยายามบิดเบือนข้อเท็จจริง เพราะการชุมนุมของพันธมิตรที่ผ่านมา ได้ยึดแนวทางสันติวิธีและเป็นไปตามกรอบรัฐธรรมนูญโดยตลอด มีแต่ฝ่ายสนับสนุน พ.ต.ท.ทักษิณเท่านั้น ที่พยายามสร้างเงื่อนไขให้เกิดการเผชิญหน้า เช่น จัดตั้งม็อบมาป่วน มาล้อมเวทีของพันธมิตร คุกคามข่มขู่ หรือสั่งตำรวจกลั่นแกล้งตั้งข้อหาโดยไม่สมเหตุสมผล"น.พ.พรหมินทร์ เป็นคนที่มีบทเรียนและประสบการณ์จากความรุนแรงในเหตุการณ์ 6 ตุลา 2519 น่าจะตระหนักดีว่า เงื่อนไขการเผชิญหน้า หรือความรุนแรงนั้น เกิดจากอำนาจรัฐเป็นหลัก เหตุการณ์ความรุนแรง ทั้งเดือนตุลาและพฤษภา ถูกสร้างขึ้น กำกับเรื่อง และปิดเกมด้วยอำนาจรัฐครบวงจร แต่แปลกใจว่า ทำไม น.พ.พรหมินทร์ ไม่ขัดขวางหรือพยายามห้ามปรามคนในรัฐบาล ที่สร้างและหล่อเลี้ยงอำนาจมืด คุกคามฝ่ายตรงกันข้ามสารพัดวิธีทุกวัน" นายสุริยะใส กล่าวนายสุริยะใส กล่าวด้วยว่า สัญญาณหลายอย่างกำลังเดินตามรอยเหตุการณ์ 6 ตุลา ที่ น.พ.พรหมินทร์ เจ็บปวดและลืมไม่ลง โดยเฉพาะการใช้สื่อของรัฐ และให้ลิ่วล้อสร้างสื่อเทียมขึ้นมา หรือจัดตั้งกองกำลังปกป้องผู้นำ ซึ่งถอดแบบมาจากกลุ่มกระทิงแดง หรือกลุ่มนวพลในอดีต ต่างกันก็ตรงที่ครั้งนี้ป่าเถื่อนถึงขั้นคนในรัฐบาลกำกับและดำเนินการเอง เพียงเพื่อแบกหามและค้ำอำนาจผู้นำ ให้อยู่ในตำแหน่งนานๆ แต่รัฐมนตรีคนเดือนตุลาหลายๆ คน และตัว น.พ.พรหมินทร์ กลับเยือกเย็น และเพิกเฉยกับสัญญาณเหล่านั้น ทำได้เพียงห้ามปราม หรือตวาดฝ่ายประชาชน
ใครคือผู้ประสานงานพันธมิตรประชาชนเพื่อประชาธิปไตย 
นายสุริยะใส กตะศิลา